আব্দুল মুন্তাকিম

**আব্দুল মুন্তাকিম ইবনে আল-মুহতাদি বিল্লাহ** (জন্ম: ১৭ মার্চ, ২০০৭ খ্রি) হলেন ব্রুনাইয়ের সুলতানের উত্তরাধিকারী আল-মুহতাদী বিল্লাহ ও তার স্ত্রী ব্রুনাইয়ের রাজকুমারী সারাহের জ্যেষ্ঠ সন্তান ও জ্যেষ্ঠ পুত্র। তিনি নিজের বাবা আল-মুহতাদি বিল্লাহর পরে ব্রুনাইয়ের সুলতান হওয়ার সারিতে দ্বিতীয় স্থানে রয়েছেন। তার পিতা আল-মুহতাদি তার দাদা ও ব্রুনাইয়ের সুলতান হাজী হাসানাল বলকিয়ার উত্তরাধিকারী।

## প্রাথমিক জীবন ও শিক্ষা
মুন্তাকিম ২০০৭ সালের ১৭ মার্চ ব্রুনাই দারুস সালামের রাজধানী বন্দর সেরি বেগাওয়ানে অবস্থিত রাজা ইস্তেরি পেঙ্গিরান আনাক সালেহা হাসপাতালে জন্মগ্রহণ করেন। রাজপুত্রের জন্মকে সম্মান জানিয়ে ব্রুনাইয়ের সুলতানের সরকারি বাসভবন ইস্তানা নুরুল ইমান প্রাসাদের প্রাঙ্গণে কামান থেকে ১৯ বার তোপধ্বনি দেওয়া হয়। বর্তমানে তিনি ব্রুনাই আন্তর্জাতিক স্কুলে (আইএসবি) অধ্যয়নরত আছেন।

## ফুটবল জীবন
পাঁচ বছর বয়স থেকেই আব্দুল মুন্তাকিম ফুটবল খেলার প্রতি খুবই আগ্রহী ছিলেন। ২০২১ সাল থেকে তিনি তার পিতার মালিকানাধীন ক্লাব দুলি পেঙ্গিরান মুদা মহকোটা ফুটবল ক্লাবে প্রশিক্ষণ ও অনুশীলনের মাধ্যমে নিজের খেলোয়াড়ি দক্ষতা গড়ে তুলতে শুরু করেন। এর পরের বছর ২০২২ সালে ইন্দোনেশিয়ায় অনুষ্ঠিত এশিয়ান ফুটবল ফেডারেশন অনূর্ধ্ব–১৬ চ্যাম্পিয়নশিপে তিনি নিজের দেশ ব্রুনাই জাতীয় অনূর্ধ্ব–১৭ ফুটবল দলের অধিনায়কের দায়িত্ব পালন করেন।

২০২৩ সালে আব্দুল মুন্তাকিম ডিপিএমএম ফুটবল ক্লাবের হয়ে এফএবিডি যুব অনূর্ধ্ব–২০ লিগে কিছু ম্যাচ খেলেন।  পরবর্তীতে তার দলটি লিগের চ্যাম্পিয়ন হওয়ার গৌরব অর্জন করে। তবে জাপানে একটি সরকারি সফরে থাকার কারণে আব্দুল মুন্তাকিম শিরোপা প্রদান অনুষ্ঠানে উপস্থিত থাকতে পারেননি।

২০২৪ সালের জুলাইয়ে আবদুল মুন্তাকিমকে ২০২৪ এশীয় অনূর্ধ্ব-১৯ বালক ফুটবল চ্যাম্পিয়নশিপে অংশগ্রহণের জন্য ব্রুনাই জাতীয় অনূর্ধ্ব-১৯ ফুটবল দলে নির্বাচিত করা হয়।

২০২৪–২৫ মৌসুমের ব্রুনাই সুপার লিগে আব্দুল মুন্তাকিম ডিপিএমএম ফুটবল ক্লাবের দ্বিতীয় দলের খেলোয়াড় হিসেবে নিবন্ধিত হন। এক্ষেত্রে তিনি তার পিতার চাচাতো ভাই পেঙ্গিরান মুদা আবদুল কাওয়ির পদাঙ্ক অনুসরণ করেন; যিনি ২০০০-এর দশকের শেষের দিকে কিউএএফ ফুটবল ক্লাবের হয়ে রাজপরিবারের একজন ফুটবলার হিসেবে ব্রুনাইয়ের শীর্ষ স্তরের লিগে খেলেছিলেন। তিনি ২০২৪ সালের ১ সেপ্টেম্বর এমএস এবিডিবির বিপক্ষে ২–১ গোলের জয়ে লিগে নিজের অভিষেক ম্যাচ খেলেন। একই বছরের ২৪ নভেম্বর তিনি উইজয়া ফুটবল ক্লাবের বিপক্ষে ৭–০ গোলের বড় জয়ে নিজের পেশাদার জীবনের প্রথম দুটি গোল করেন।

২০২৫ সালের ১৮ মে  আব্দুল মুন্তাকিম দ্বিতীয় ডিপিএমএম দলের হয়ে ২০২৫ সালের ব্রুনেই এফএ কাপ জয় করতে সক্ষম হন। ফাইনাল ম্যাচে তার দল ইন্দেরা এসসি-কে ১–০ গোলে পরাজিত করে শিরোপা নিশ্চিত করে।.

## ব্যক্তিগত আগ্রহ

### অন্যান্য ক্রীড়া
আব্দুল মুন্তাকিম তুতং জেলায় অনুষ্ঠিত পেনচাক সিলাত সেনি চ্যাম্পিয়নশিপে অংশগ্রহণ করেন, যা রাজার ৬৮তম জন্মদিনের উৎসব উপলক্ষে আয়োজিত হয়েছিল। হাসানাল বলকিয়াহ জাতীয় ক্রীড়া কমপ্লেক্সে অনুষ্ঠিত পঞ্চম ব্রুনেই ওপেন ও মাস্টার্স সুইমিং চ্যাম্পিয়নশিপে তিনি দুটি নতুন রেকর্ড তৈরি করেন: ১ মিনিট ৩৩.০৫ সেকেন্ডে ১০০ মিটার মুক্ত সাঁতার ফ্রিস্টাইলের জন্য ১:৩৩.০৫ এবং ৫০ মিটার ব্যাকস্ট্রোকের জন্য ৫১.১২ সেকেন্ড।.

আব্দুল মুন্তাকিম আইএসবির (ব্রুনাই আন্তর্জাতিক স্কুল) প্রতিনিধিত্ব করে কয়েকটি বাস্কেটবল টুর্নামেন্টে অংশগ্রহণ করেছেন, যার মধ্যে রয়েছে অনূর্ধ্ব-১৩ ওমনি ৩×৩ চ্যালেঞ্জ কাপ এবং অনূর্ধ্ব-১৩ ব্রুনাই যুব কাপ। ফলে ২০১৮ সালের ব্রুনেই মুক্ত ব্যাডমিন্টন চ্যাম্পিয়নশিপে ডেসেন চুং মিং তিংকে হারানোর পর তিনি সেমিফাইনাল পর্যন্ত পৌঁছুতে সক্ষম হন।

২০১৯ সালের অনূর্ধ্ব-১৩ এশীয় ব্রিটিশ আন্তর্জাতিক স্কুল প্রতিযোগিতায় থাইল্যান্ডের ফিজুকে তিনি আইএসবির হয়ে প্রতিনিধিত্ব করার জন্য গঠিত দলের অংশ ছিলেন।

## সম্মান

*  ব্রুনাই সুলতান স্বর্ণ জয়ন্তী পদক (৫ অক্টোবর, ২০১৭)
*  জাতীয় দিবস রৌপ্য জয়ন্তী পদক (২৩ ফেব্রুয়ারি, ২০০৯)

## বংশধারা

## তথ্যসূত্র

বিষয়শ্রেণী:রাজকীয় সন্তান
বিষয়শ্রেণী:২০০৭-এ জন্ম
বিষয়শ্রেণী:ব্রুনাইয়ান ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পুরুষ ফুটবল মধ্যমাঠের খেলোয়াড়